Foto: Sputnik Globalpetrolprices portali tomonidan benzin narxi bo‘yicha davlatlar reytingi tuzildi. Reytingdan 164 ta davlat o‘rin olgan. Unga ko‘ra, eng arzon benzin Venesuelada bo‘lib, bir litri bor-yo‘g‘i bir AQSh senti turadi. Yetakchi uchtalikka Eron (29 sent) va Sudan (34 sent) kirgan. Markaziy Osiyo davlatlari o‘rtasida bu borada Qozog‘iston (11-o‘rin) va O‘zbekiston (12-o‘rin) yetakchilik qilmoqda. Bu davlatlarda benzin narxi, mos ravishda, 48 va 52 sent turadi. Reytingga ko‘ra, eng qimmat benzin Gretsiyada bo‘lib, bir litri 2,21 dollar turadi.